b'\n_START_ARTICLE_\nFirefly\n_START_SECTION_\nPengurusan dan Operasi\n_START_PARAGRAPH_\nFirefly akan diuruskan oleh FlyFirefly Sdn Bhd. Walaupun Firefly adalah syarikat milik penuh Penerbangan Malaysia, Firefly akan diuruskan oleh satu kumpulan pengurusan yang berasingan. Khidmat penerbangan akan dimulakan menggunakan 2 buah pesawat Fokker 50 menggunakan Lapangan Terbang Antarabangsa Bayan Lepas sebagai hab operasi. Pada 13 Jun 2007, Kerajaan Malaysia telah membenarkan Firefly untuk beroperasi di Terminal 3, Lapangan Terbang Antarabangsa Subang juga dikenali sebagai Terminal Skypark Subang. Skypark menggantikan Pulau Pinang sebagai hab utama yg beroperasi menggunakan pesawat jenis ATR 72. Kini syarikat penerbangan ini mempunyai 12 buah pesawat ATR._NEWLINE_Firefly pernah mengembangkan operasi dengan menggunakan pesawat jet Boeing 737-400 dan B737-800 tetapi ditutup operasinya setelah ada campur tangan pengurusan Air Asia dalam Penerbangan Malaysia dalam bencana "share swap" antara Khazanah dan AirAsia. Malapetaka tersebut mengakibatkan MAS diistiharkan Muflis dan ditutup pada tarikh kemerdekaan Malaysia iaitu pada 31 Ogos 2014.\n_START_SECTION_\nPerkhidmatan Kargo\n_START_PARAGRAPH_\nFirefly juga turut menawarkan perkhidmatan penghantaran kargo dengan menggunakan pesawat Fokker 50. Ia mampu memuatkan hampir 500kg dan maksium kargo dimensi adalah 54 x 39 x 34 cm. Firefly juga telah menjalinkan pakatan perniagaan dengan syarikat penghantaran Natiowide dan memperkenalkan servis Super Express B4 6. Penghantaran itu perlu dibuat sebelum pukul 10 pagi dan ia akan tiba sebelum enam petang hari yang sama\n_START_SECTION_\nDestinasi\n_START_PARAGRAPH_\nFirefly terbang dari dua hab, Pulau Pinang dan Subang di Kuala Lumpur. Penerbangan domestik dari Pulau Pinang ialah Langkawi, Kota Bharu, Subang, Kuala Terengganu dan Kuantan 14 kali setiap minggu serta Koh Samui dan Phuket di Thailand tujuh kali seminggu. Penerbangan dari Subang ialah Pulau Pinang, Langkawi, dan Kota Bharu.'